Selamat pagi.
Awak tidur nyenyak?
Sikit pun tak.
Saya nak bersarapan di Rumah Bridgerton.
Tapi ibu akan datang.
Kalian berbuallah tanpa gangguan.
- Awak tak perlu pergi. - Saya yang mahu.
Puan, ada tetamu menunggu di bilik tamu.
Hidangkan teh. Saya belum bersedia.
Selamat pagi, ibu.
- Cressida. - Selamat pagi.
Malam pertama awak tentu seronok.
Kenapa awak datang?
Saya cuma mahu melawat
penulis kehormat, Lady Whistledown.
Saya tahu rahsia awak.
Sangkaan awak salah. Sekarang, tolong pergi.
Kalau saya fikir balik, memang masuk akal.
Orang takkan mengesyaki awak kerana awak tak menonjol langsung.
Sukanya saya tengok muka awak.
Sayangnya saya tak dapat menikmatinya kerana saya dikurung
dan akan diheret ke desa oleh mak cik saya.
- Awak nak ke luar kota? - Ya. Tapi bukan ke rumah Mak Cik Joanna.
Kerana awak akan beri saya wang dua kali ganda ganjaran ratu
untuk saya hidup di luar negara
melainkan awak mahu saya dedahkan rahsia awak.
Tiada sesiapa akan percaya, Cressida.
Nama awak dah busuk sangat sekarang.
Cik Cowper.
Lady Featherington.
Kami cuma berbincang sama ada saya boleh dipercayai.
Nanti kita tahulah.
Cuba fikir betapa Penelope suka membaca
dan betapa kehadirannya jarang disedari,
yang membolehkan dia menghilangkan diri agak lama.
Fikirkan juga betapa orang yang dia benci selalu dimalukan dalam warta.
Kemudian, tanya diri puan
betapa lamanya masa berlalu sebelum puan sedar
bahawa dialah Lady Whistledown yang sebenar.
Bayar jumlah yang saya minta jika tak mahu saya dedahkan rahsia awak.
Selamat sejahtera.
Penelope.
Tolonglah kata ia tak benar.
Kali ini, Cressida tak cakap bohong.
Di setiap majlis, kamu memang akan menghilangkan diri.
Ibu ingat kamu dah bosan beramah mesra,
tapi kini baru ibu sedar betapa bodohnya ibu selama ini.
Ibu...
Sampai hati kamu hina kakak-kakak kamu,
kamu hina ibu, malah diri sendiri.
Bermati-matian ibu menjaga
nama keluarga kita daripada tercemar,
tapi rupa-rupanya, anak ibu sendiri
mendalangi kehancuran keluarga kita.
Tergamak kamu buat begini?
Suami kamu tahukah?
Dia tak boleh tahu tentang skandal terbaru ini.
Kalau lelaki sepertinya tahu
bahawa tindakan kamu menyebabkan kamu diugut,
dia akan ada alasan kukuh untuk membatalkan perkahwinan kamu.
Ibu, saya tak mahu lagi menipu.
Saya harus beritahu Colin.
Ibu tak benarkan.
Tapi jelas sekali kamu bukannya ikut cakap ibu.
Saya perlu bersiap.
Cuainya kamu hari ini, Lady Danbury.
Permainan ini sudah hampir tamat.
Tuanku sudah mula menuduh secara terang-terangan kebelakangan ini.
Beta tertunggu-tunggu juga topik itu.
Kamu suka betul keluarga Bridgerton.
Tapi itu bukan tuduhan.
Itulah hakikatnya.
Beta dah hampir membongkar identiti Lady Whistledown.
Apa rancangan tuanku selepas mengetahui identitinya?
Beta akan memang.
Kemudian apa?
Perintah dia supaya berhenti menulis?
Kurung dia di penjara bawah tanah?
Apa maksud kamu, Lady Danbury?
Semasa Whistledown mula muncul,
patik sangka dia ahli masyarakat yang berpengaruh.
Tapi warta terbarunya jelas menunjukkan
yang dia ada kelemahan,
pergelutan dengan diri hakiki.
Kamu tahukah Whistledown siapa?
Sebab itukah kamu cuba melindungi keluarga Bridgerton?
Beta hampir membongkarnya, bukan?
Patik cuma rasa
yang Lady Whistledown mungkin bukan
cuba menewaskan tuanku dalam permainan tuanku ini.
Mungkin dia cuma cuba kekal dalam permainan ini.
Sebagai pemain yang lebih lemah.
Mungkin tuanku boleh faham perasaan itu.
Mungkin suatu masa dulu.
Kamu sepatutnya dah boleh mengemat, Ladu Danbury.
Ya, patik sedar.
Tapi kalau patik buat, permainan akan tamat awal.
Tak seronoklah jadinya.
Kita patut sediakan pakaian musim luruh kita.
Sebab itukah awak dah tak bersin, Alby?
- Sebab cuaca dah panas? - Ini bukan bersin akibat musim.
Ia akibat gementar,
tapi ia dah dilanyak oleh bahtera cinta kita.
Cuaca dahlah sejuk, sekarang kakak kena pula sabar
melihat kamu bercengkerama.
Sayang nak balik?
Tiada sesiapa pun akan perasan.
Sejak Penelope kahwini anak Bridgerton,
orang dah tak pandang kita lagi.
Makin perut kita membesar, makin kehamilan kita akan dihargai.
Kamu pernahkah lihat wanita hamil di majlis tari-menari?
Rasanya, tak pernah.
Itu kerana perut yang membesar tak sepatutnya dilihat oleh masyarakat.
Saya tak mahu hamil senyap-senyap.
Saya takkan biar itu berlaku, sayang.
Bagus.
Kerana saya dan Philippa akan menganjurkan majlis
yang bertemakan warna ungu.
Juga warna jingga.
Kita akan ada kristal, emas dan beratus-ratus bunga.
Kita boleh ada kumbang!
Jadi, patutkah kita bincang kos perbelanjaannya?
Mestilah. Ia akan memakan kos yang sangat tinggi.
Patutkah kita keluar begini?
Ratu tahu kamu dah bertunang. Kita tak perlu lagi berahsia.
Ratu fikir kita mungkin Whistledown.
Sebagai ibu keluarga kita, ibu tahu dakwaan itu tak benar.
Sekarang, kita patut keluar bersosial
supaya ahli masyarakat tak rasa kita menyimpan rahsia.
Mungkin sikap kita yang bersahaja akan meyakinkan ratu
yang tuduhannya salah.
Amen.
Sekarang, makanlah.
Tengoklah.
Kita keluar seperti keluarga lain,
untuk makan aiskrim dan merancang perkahwinan.
- Majlisnya akan diadakan, bukan? - Sudah tentu.
Kami cuma mahu mohon lesen khas
untuk mengadakan upacara kecil-kecilan di rumah
sebelum berpindah ke estet keluarga John.
Untuk mengelak daripada dimurkai ratu.
Ya, bijak juga tindakan itu.
Estet Oxfordshire tak sampai sehari perjalanan dari sini, bukan?
Sebenarnya, kami bercadang untuk tinggal
di estet utama John.
Di Scotland?
Di mana sebenarnya?
- Dekat sempadan? - Bukan. Di kawasan tanah tinggi.
Tapi ia tak jauh dari Glasgow.
Tapi perjalanannya dua minggu dari sini.
Sebab itu saya menyukainya.
Jaraknya yang jauh dari kota memberikan kita ketenangan.
Saya tak sabar menikmatinya.
Abang apa khabar?
Abang cuba melupakan kisah semalam.
Saya rasa ibu teruja kerana baginda sudi mencemar duli.
Keluarga kita pasti tak apa-apa.
Kamu yakin begitu?
Ratu pernah tuduh saya Whistledown, tapi saya selamat saja.
Cuma parutnya masih ada.
Jangan biar perkahwinan abang tinggal parut saja.
- Tidak. - Abang pasti akan berbaik-baik...
Penelope. Kenapa awak datang?
Saya ingat kita akan jumpa petang nanti.
Dia dah tahu, Colin. Awak boleh marah secara terbuka.
Kita tak patut bincang tentang hal ini di depan Cik Bridgerton.
Dia juga tahu semuanya.
Baguslah.
Rupa-rupanya seluruh Mayfair dah tahu sebelum ibu.
Kenapa kita semua dah tahu?
Kerana Cressida juga tahu dan minta £10,000 untuk merahsiakannya.
Biar betul?
- Bagaimana dia tahu? - Saya tak tahu.
Hal itu tak penting. Yang pasti, kita tak boleh biar dia mendedahkannya.
Awak tak perlu bantu. Saya cuma tak mahu berahsia.
Ini bukan keputusan awak.
Jika Cik Cowper sebarkan gosip ini,
akan busuklah nama keluarga Bridgerton.
- Saya juga tak mahu isteri saya diugut. - Lega ibu mendengarnya.
Colin, saya terharu, tapi...
Saya mampu bayar.
Awak ada duit sebanyak itu?
Mungkin lebih daripada itu.
Selama ini?
Jangan bagi Cik Cowper sesen pun.
- Tapi Colin, ini... - Mungkin kamu boleh bayarkan.
- Tak boleh. - Kita takkan bayar.
Apa cadangan abang?
- Biar saya... - Saya takkan tunduk kepadanya.
Esok saya akan jumpa dia
dan jelaskan yang perbuatannya menjejaskan semua orang.
Itu saja caranya.
En. Bridgerton.
Lady Cowper.
Saya mahu bersendirian dengan anak puan.
Masyarakat mungkin mengutuk kami,
tapi saya lebih terhina jika encik fikir keluarga kami tak berakhlak.
Ibu, sudahlah.
Biarlah orang kutuk kita. Tolong keluar.
Saya beri awak lima minit.
Nampaknya ibu awak tak tahu yang awak ugut isteri saya.
Sekarang, saya cuma percayakan diri sendiri.
Tentu sunyi rasanya.
Saya pernah berasa amat sunyi
semasa saya mengembara.
Kasihannya awak.
Mengembara ke Eropah,
melihat pemandangan dunia, padahal itu kelebihan lelaki.
Awak cakap macam Eloise.
Betul. Kami bertuah kerana dapat mengembara.
Tapi tahun lepas,
saya tertunggu-tunggu surat dari kampung.
Terutamanya daripada Penelope.
Tapi dia tak balas.
Malah, sesiapa pun tak balas.
Seolah-olah semuanya sibuk dengan kehidupan mereka
tanpa memerlukan saya.
Jadi, saya cuba kuatkan hati
agar menjadi seseorang yang tak memerlukan apa-apa,
dan saya tak syorkan kehidupan sebegitu.
En. Bridgerton, saya tak fahamlah.
Bunyinya macam awak datang mengharapkan simpati,
dan bukannya untuk bayar duit kepada saya.
Saya tak minta simpati.
Saya datang untuk minta belas kasihan.
Penelope tak jahat.
Percayalah,
saya faham punca awak membenci Whistledown.
Kata-katanya tajam dan memedihkan,
tapi pembacanya sanggup bayar untuk baca tentang diri mereka setiap minggu.
Bunyinya tak macam awak benci Whistledown,
tapi macam awak mencemburuinya.
Tidak.
Pokoknya, Whistledown dan Penelope dua identiti berbeza
yang pernah mengalami kesunyian yang kita takkan dapat faham.
Bayangkanlah diri kita tak dipedulikan, seolah-olah kita halimunan.
Memang perbuatannya salah,
tapi kita pun boleh lihat yang kadangkala, wartanya mencerminkan
kekejaman di sekelilingnya.
Kekejaman yang awak juga pernah rasa.
Penelope menyesal kerana menyusahkan awak.
Tapi dia tak kutuk awak dalam warta terbarunya.
Jika Penelope pun dapat memaafkan awak,
sudah tentu masyarakat juga dapat berbuat begitu.
Ayah awak juga pasti menerima kepulangan awak apabila semua ini reda.
Kasih keluarga kekal selamanya.
Itulah beza antara kita.
Keluarga awak sentiasa menyokong awak.
Kita tak sama, En. Bridgerton,
sampai bila-bila.
Cik Cowper.
Cik Cowper!
Orang takkan percaya cakap awak.
Awak tiada bukti.
Ada pekerja tukang cetak yang sanggup mengesahkannya,
hanya untuk bertemu Lady Whistledown sebenar.
Bayar sebelum majlis Dankworth dan Finch,
jika tidak, saya akan dedahkan semuanya keesokan harinya.
Malah, jika saya fikirkan balik tentang masa depan saya,
mungkin jumlah itu tak mencukupi.
Tambah sikit saja lagi untuk majlis terhebat musim ini.
Kita akan ada makhluk comel berbilang kaki.
Ibu kenalah sumbang duit
sebab ibu belanja lagi banyak untuk Penelope.
Tapi kamu berdua kahwini orang kebanyakan,
sedangkan Penelope kahwini anak Bridgerton yang kaya-raya.
Yang akan jaga ibu apabila ibu tua nanti. Jadi, untuk apa ibu mahu berjimat?
Bagi kami masuk.
Sekarang bukan masa yang sesuai. Ada tetamu nak datang.
Siapa?
Jangan takut, anak-anak.
Antara semua pembantu di London,
saya paling pandai buat majlis termewah dengan usaha paling minimum.
Kakak-kakak saya tentu suka lihat saya melingkup.
Cubalah fikir positif sikit.
Abang Colin kadangkala pandai pujuk.
Saya tak risau tentangnya.
Cressida boleh bertolak ansur. Semoga inilah saatnya.
Awak sukakah dia?
Atau awak nak sakiti hati saya?
Saya taklah seteruk itu.
Pada mulanya, saya sukakan dia.
Tapi, mungkin pada awalnya,
saya ada terasa nak sakiti hati awak.
Apa yang awak baca sekarang?
Malangnya, saya gagal,
dan sekarang, dia tuntut dua kali ganda.
£20,000.
- Dia dah gila. - Saya tak sekaya itu.
Bukan itu saja. Dia mahu awak bersihkan namanya dalam warta awak.
Maafkan saya. Saya...
Nampaknya saya dah memburukkan keadaan.
Semuanya salah saya.
Jadi, bagaimana sekarang?
Seperti kata Penelope, mungkin kita patut bayar.
Saya ada duit.
Saya cuma perlu dapatkan kebenaran Abang Benedict.
- Jadi, kamu akan beritahu dia semuanya? - Tidak, saya terpaksa menipunya.
Kita akan rahsiakan identitinya.
Baiklah.
Anak Cowper itu tentu cuma mahu
kamu puji rupanya dan daya tarikannya.
Malangnya nasib kita.
Ini tak mengejutkan memandangkan dia Cressida.
Saya sangat berterima kasih
atas bantuan awak.
Ada tak tuanku nampak seperti akan mengurangkan usaha pencariannya?
Saya harap tuanku akan tertarik kepada benda lain.
Alang-alang dah pegang gelas...
Ia agak keras.
Orang Scotland saja mampu buat arak begini.
Ia perlu untuk mereka menahan kesejukan di sana.
Sudahlah. Janganlah buat saya rasa lagi cemas, Agatha.
Jangan risau.
Francesca dah temui keberanian dalam dirinya.
Ya, benar.
Kini, dia guna keberanian itu untuk tinggalkan ibunya sejauh mungkin.
Saya beli arak ini di Scotland bertahun-tahun yang lalu.
Pada mulanya, tekak saya sukar menerimanya.
Tapi makin lama, ia rasa sedap pula.
Saya masih tak dapat terima.
Saya akan ada di sisi awak semasa ketiadaan Francesca.
Begitu juga adik saya,
kalau awak mahu.
Kita tak perlu bincangkannya sekarang.
Mungkin kita patut.
Lord Anderson seorang lelaki budiman.
Jika awak sedia memberi restu...
Restu tak terletak di tangan saya dalam hal sebegini.
Kalian dah dewasa.
Buatlah sesuka hati.
Saya pun tak minta restu awak dulu.
Tiba-tiba saja, arak ini mudah ditelan.
Awak tahu...
bukan?
Saya tahu ayah saya sangat baik.
Awak pula kawan baik saya.
Itu saja yang saya perlu tahu.
Adik saya juga lelaki yang baik.
Awak pula kawan baik saya.
Itu saja yang saya juga perlu tahu.
Tapi kalau dia buat hal,
saya akan menyebelahi awak.
Saya tak mahu kehilangan awak disebabkan dia.
Kalau begitu, dia tentu tak berani buat hal.
Bayangkan kita bertiga di majlis.
Bagaimana kita nak terangkan kepada Balu Lady Cheltenham?
Kita perlu selaraskan cerita kita.
Awak takkan hadiri majlis pun.
Betul juga.
Bagaimana awak boleh tahan acara sosial?
Mungkin kerana saya amat penyayang.
Saya juga suka berbual.
Saya suka bersuka ria.
Terutamanya,
jika ia melibatkan tiga orang.
Selamat malam, tuan.
Saya cuma perlukan selimut untuk sofa.
Sudah tentu.
Saya akan menemui ibu sebelum adik awak kahwin.
Jadi, kita tak perlulah kongsi kenderaan.
CIK BRIDGERTON
COLIN BRIDGERTON PARIS, PERANCIS
MARSEILLE, PERANCIS
YANG BENAR, PENELOPE
Puan.
Penelope dah sampai?
Saya dah tak boleh halang dia, puan.
Peguam itu. Dia datang.
Kalau begitu, bawalah dia masuk.
- Puan, Walter D... - Walter Dundas, Esquire. Saya tak lupa.
Encik tentu mahu ucap tahniah
atas perkahwinan anak saya dengan anak keluarga terkemuka
yang paling dihormati dalam masyarakat kita.
Malangnya, tidak. Saya tak bawa berita baik.
Tapi sesetengah orang kata mereka lega
apabila tidak perlu lagi menipu.
Cubalah cari bukti yang mencukupi
untuk tuduhan yang encik mahu buat ini.
Buktinya dah mencukupi, walaupun ia bukan yang saya cari.
Wang yang puan warisi daripada Mak Cik Petunia puan.
Saya rasa hairan kerana puan memperolehnya
tepat ketika Jack Featherington melarikan wang puan.
Malah, jiran-jiran Mak Cik Petunia di Cornwall nampaknya setuju dengan saya.
Dengar kata, dia langsung tak berharta.
Kata siapa?
Mungkin dia berjimat cermat
supaya orang lain dapat memanfaatkan hartanya.
Pemiutangnya!
Lady Featherington.
Saya tahu wang puan
ialah hasil penipuan Jack Featherington.
Saya juga percaya pihak kerajaan pasti mahu
memindahkan gelaran Featherington kepada keluarga yang lebih mulia.
Saya akan hantar laporan kepada pihak berkuasa minggu ini.
Selamat siang.
Penelope.
Itu benarkah?
Benarkah wang ibu itu hasil penipuan Abang Jack?
Kita lebih memerlukan wang itu berbanding mereka.
- Ibu curi duit mereka! - Tapi kamu memalukan mereka.
Kamu rampas maruah mereka.
Perbuatan kita sama saja.
Tapi perbuatan ibu satu jenayah!
Ibu buat untuk melindungi keluarga ini.
Siapa yang kamu lindungi dengan warta kamu itu?
- Diri saya! - Tapi daripada siapa?
Tiada jawapan.
Kamu tak tahu...
betapa sukarnya menjadi seorang ibu.
Betapa sukarnya membesarkan anak
jika ibu diajar sejak kecil bahawa hanya lelaki yang berkuasa?
Tapi kejayaan kamu itu kamu capai sendiri...
dan walaupun ibu tak suka gosip yang kamu tulis selama ini,
ibu amat menyesal kerana terlalu lama mengabaikan kamu.
Kita berdua dah berusaha sebaik mungkin
dengan peluang terbatas yang masyarakat beri kepada kita.
Baiklah.
Mungkin ada cara lain. Tapi pada masa itu, itu saja cara yang ibu nampak.
Apa Lady Whistledown akan tulis
tentang keaiban kita apabila rahsia ibu terdedah?
Dia akan tulis sesuka hati saya.
Besarnya kuasa itu.
Pencapaian yang kamu buat itu.
Terima kasih.
Mungkin kita sebenarnya ada banyak persamaan.
Jika kita atasi dugaan ini...
kita perlu baiki diri.
Oh, intan payung ibu.
Ibu.
Kamu akan menyerikan seluruh Scotland.
- Ibu marahkah saya pindah? - Taklah.
Ibu cuma tak sangka kamu akan pindah sejauh itu.
- Anthony dan Kate akan pergi ke India. - Ya.
Tapi kita kerap berjauhan kerana kamu tinggal dengan mak cik di Bath
dan selalu menyendiri di rumah.
Sekarang, ibu mungkin kehilangan kamu.
Ibu, hakikatnya bukan begitu.
Kadangkala, rumah ini riuh-rendah
hingga sukar untuk saya mendengar suara sendiri.
Tapi apabila bersama John,
suara saya makin jelas kedengaran.
Saya amat berharap kesunyian dan keindahan Scotland
membantu saya mengenali diri
agar kalian lebih memahami saya kerana saya pun mahu hubungan kita rapat.
Kesunyian dan keindahan tak adakah di Oxfordshire?
Nanti kerap pula saya pulang ke rumah.
- Tapi kamu akan pulang, bukan? - Mestilah.
Anak ibu yang berani dan bijak.
Pada pertemuan pertama ibu dengan ayah...
lidah ibu kelu kerana terlalu terpesona olehnya.
- Ibu tergagap-gagap... - Ibu, kita dah berbual tentangnya. John...
...lelaki yang baik dan pilihan yang tepat.
Sebenarnya, ibu mahu beritahu kamu yang selama ini,
ibu sangka takrif cinta adalah seperti cinta ibu dan ayah.
Mengejutkan, memberangsangkan, mendadak.
Tapi kamu tunjukkan cara yang berbeza.
Ada keindahan pada cinta yang disemai perlahan-lahan.
Walaupun kamu muda, kamu bijaksana.
Ibu yakin kamu akan bahagia di Scotland.
Saya memperisterimu secara sah
selamanya dan seadanya,
ketika susah atau senang, sihat atau sakit
hingga ke akhir hayat.
Saya mempersuamimu secara sah
selamanya dan seadanya,
ketika susah atau senang, sihat atau sakit
hingga ke akhir hayat.
Semoga kamu hidup bahagia bersama hingga nafas terakhir.
Amen.
Oh, anak ibu.
Tahniah.
- Saya tak sabar nak kahwin. - Awak suka tak?
Kakak terpengaruh oleh suara lembut paderi tadi
atau benarkah Lord Anderson mengurat ibu?
Dia nampak gembira. Biarlah, itu haknya.
Dia nampak baik
dan bertuah kerana Abang Anthony dah ke India.
Kakak berterima kasihlah kepada Lord Anderson.
Saya dah kahwin, jadi dia tentu akan risau tentang kakak semula
melainkan dia ada gangguan lain.
Maaf, tapi saya perlu sapa Pn. Mondrich.
Helo.
Cantiknya majlis ini.
Saya setuju.
Tapi masih tak secantik penganjurnya.
- Malu saya mendengarnya. - Saya ikhlas.
Saya juga mahu tanya sama ada awak sudi...
menari dengan saya di majlis seterusnya.
Di majlis Finch dan Dankworth?
Saya...
Ya.
Saya sudi.
Bagus.
Baguslah.
Saya nak buat ucapan.
Kepada isteri saya yang cantik.
Sayangnya saya kepada awak hingga tak terkata.
Awak tentu bersyukur kerananya
sebab saya tahu awak tak mahu lagi menjadi tumpuan.
Oleh itu, dengan rendah diri, ini ucapan untuk keluarga awak.
Terutamanya ibu awak.
Lady Bridgerton, saya dapat lihat keterbukaan puan diwarisi oleh Benedict,
kesopanan pada Colin,
kebijaksanaan pada diri Eloise
dan keceriaan puan pada Gregory dan Hyacinth.
Saya amat bersyukur kerana dianugerahi isteri saya ini,
dan saya juga bersyukur
kerana bermentuakan wanita hebat yang telah membesarkannya.
Ibu.
Terima kasih,
kepada kamu semua, ikhlas dari hati saya.
Aduhai.
Janganlah sedih.
Maaf. Saya tak berniat buat sesiapa menangis.
Hyacinth menangis tak henti-henti.
Kejamnya awak.
Ibu, boleh kita berduet?
Sekarang? Ibu dah lama tak berlatih.
Kali terakhir saya buat ibu menangis adalah ketika saya mula bermain.
Kakak pun menangis sebab telinga kakak pedih mendengarnya.
Kelakarnya.
Mujurlah ibu terus menggalakkan saya bermain.
- Jadi, saya akan balas budi ibu sekarang. - Kamu ugut ibu?
- Semoga berjaya. - Terima kasih.
- Baiklah.
Syabas!
Syabas.
Sekali lagi!
Boleh kita berbual?
Hebatnya mainan piano tadi.
Jangan risau tentang wang untuk Cik Cowper
kerana saya akan tanya Abang Benedict malam ini,
selepas majlis perkahwinan tamat.
Bagus.
Jangan tanya dia.
Tapi kita kesuntukan masa.
Saya tak nak awak tipu dia demi saya.
Keluarga awak yang awak sanggup kongsi dengan saya ini, terlalu sempurna.
Terlalu mesra dan baik, dan tak patut ditipu.
Saya takkan biar penipuan saya berterusan.
Jadi, bagaimana saya nak bantu?
Dengan mencintai saya.
Pemberian awak dah terlalu banyak.
Awak ajar saya supaya berani
dan cara menikmati keseronokan yang tak terhingga.
Tapi saya cintakan awak bukan kerana segala yang awak buat untuk saya,
tapi kerana kebaikan hati awak.
Sifat empati awak.
Keprihatinan awak.
Kerana diri awak seadanya, Colin.
Awak tak perlu bantu saya. Cukuplah sekadar menyokong saya.
Mendakap saya.
Mengucup saya.
Saya memang mahu buat semua itu.
Jadi, apa yang menghalang awak?
Saya tak pasti.
Tapi saya yakin Cik Cowper akan terus mengganggu hidup kita
dan selagi awak menyimpan rahsia ini...
hubungan kita akan terhalang.
Saya tahu.
Mungkin inilah kuncinya.
Apa maksud awak?
Ada surat, tuanku.
Colin.
Ibu terima surat daripada isteri kamu.
Kita patut duduk dulu.
Patutlah dia jadi begitu.
Rumah ini terlalu panas.
Ya, kakak. Semua ini angkara isteri saya.
Saya terlupa yang dia wanita yang jahat.
Saya tak mahu ikut dia.
Kamu tiada pilihan, Cressida.
Ibu sanggup biar saya menderita?
Mari sini.
Berdiri. Mak cik mahu lihat kerja yang mak cik perlu buat.
Baik, Mak Cik Joanna.
Selepas malam ini, itu tak penting lagi.
Pembantu awak suruh saya naik.
Seronoknya kalau mudah masuk begini.
Awak kacak, seperti biasa.
Paul sertai kita malam ini?
Dia bersama orang lain malam ini.
Yalah.
Awak mahu undang orang lain sebagai ganti?
Terus terang,
saya suka apabila kita bertiga bersama,
tapi malam ini, saya mahu meniduri awak saja.
Awak tak sukakah Paul bersama kita?
Saya suka.
Suka sangat, tapi saya dan Paul kawan biasa,
dan saya rasa...
saya dah mula menyayangi awak.
Lebih daripada kawan.
Sifat terbuka dan kasih sayang awak yang melimpah ruah.
Persamaan kita terlalu banyak,
dan saya mula terfikir,
apa jadi kalau hubungan ini jadi lebih serius?
Tilley, awak sangat luar biasa.
Tapi...
Saya tak mencari hubungan yang serius.
Adakah ini disebabkan Paul?
Paul mungkin Patricia, Polly, Peter atau ketiga-tiganya sekali.
Hubungan kita bertiga dan segala yang berlaku sejak kita bertemu
menyedarkan saya akan nikmat hidup yang bebas.
Awak buka dunia saya...
dan saya belum bersedia untuk menutupnya semula.
Saya ingat kehendak awak pun sama.
Itu benar,
sehinggalah saya menyesal kerana berkongsi awak.
Saya pun tak sangka.
Saya sokong pilihan awak.
Tapi keseronokan begini membosankan juga akhirnya.
Tapi saya gembira kerana saya dah sedia untuk setia.
Terima kasih kerana buat saya rasa begitu.
Tak sangka kamu di sini.
Sekali lagi, seperti biasa, saya berayun ke depan dan ke belakang,
tapi masih di tempat yang sama.
Di manakah kamu mahu berada?
Sekarang, hanya bersama keluarga
sehinggalah isu antara Whistledown dan ratu selesai.
Ia pasti selesai.
Selepas itu?
Ke mana-mana saja.
Hampir seluruh hidup saya dihabiskan di Mayfair atau Rumah Aubrey.
Untuk mengubah dunia, saya perlu melihatnya dulu.
Jumpa orang yang bukan keluarga atau gadis yang mencari jodoh.
Kamu mahu cuba ubah dunia semula?
Bukan cuma menyesuaikan diri tahun ini?
Saya dah malas melakukannya.
Macam itulah adik abang.
Abang ada merahsiakan sesuatu?
Tak ada langsung.
Percayalah, makin banyak yang abang tahu,
makin abang sedar betapa ceteknya ilmu abang.
Terasa...
Seolah-olah perkara seterusnya yang abang pelajari akan mengubah abang.
Saya setuju dengan semua itu
kerana saya tak faham sepatah pun.
Tapi yang pasti,
kita tak patut tunggu lama
sebelum kita berjumpa dan sama-sama bingung sekali lagi di sini.
Kakak nampak cantik.
Usaha kakak pasti sia-sia
kerana kakak akan hampa apabila pintu ini dibuka.
Saya yakin Varley dah buat yang terbaik.
Dia berjaya cari bulu burung unta!
Juga orkid ungu!
Philippa, ada... Satu, dua, tiga, empat.
Kumpulan lapan orang pemuzik!
Benda itu ada tak?
Ada.
Philippa, kamu berteriak macam budak
yang makan kek buat kali pertama.
Ibu, terima kasih!
Untuk apa?
Tentu ibu yang bayar untuk semua ini.
Ibu mahu kamu jadi tuan rumah majlis paling gah di Mayfair.
Sama-sama.
Terima kasih.
Cantik gaun kamu.
Ibu bangga dengan kamu.
MAJLIS DANKWORTH FINCH
Selamat berseronok.
Saya yang cadangkan warna ungu.
Jika ini malam terakhir kita bersosial,
setidak-tidaknya Prudence dan Philippa dapat bergembira.
Tuanku!
Ampun, tuanku.
Peterana tiada kerana kami sangka tuanku takkan terima undangan kami.
Beta bukan datang kerana undangan kamu.
Hentikan muzik.
Setelah bertungkus-lumus mencari
dan menyebabkan dia tersepit,
awal minggu ini, beta terima sepucuk surat
daripada Lady Whistledown.
Dia minta dikasihani
dan diberi peluang memberikan penjelasan,
secara terbuka sebelum beta menjatuhkan hukuman terhadapnya.
Oleh itu, beta buka peluang ini
kepada penulis tersebut sekarang.
Bukan dia.
Ampun, tuanku.
Dia.
Helo, tuan-tuan dan puan-puan.
Atau mungkin saya patut kata, "Wahai pembaca yang dikasihi."
Saya sedar betapa seriusnya
perbuatan saya itu.
Pada mulanya,
saya sangka tiada sesiapa akan baca warta saya.
Lagipun, untuk apa?
Mereka pun bukannya pernah pedulikan saya.
Saya kini sedar betapa ramainya yang berkongsi perasaan itu.
Menjadi anak gadis yang tak dipeduli.
Saya tulis tentang kalian kerana saya terpesona
oleh kehidupan kalian yang terbuka,
dan dengan menulis tentangnya, hidup saya terasa bermakna.
Saya rasa berkuasa
dan jika kalian pernah merasai kemanisannya,
kalian tentu tahu yang ia boleh memabukkan.
Tapi saya cuai dengan kuasa itu.
Memang mudah melemparkan kata-kata dari sudut yang tersembunyi.
Tapi kini, saya sedar keberanian yang diperlukan
untuk hidup tanpa berselindung.
Untuk mengakui kelemahan kita
secara terang-terangan,
dan sedar,
walau apa pun akibatnya,
harga diri kita tetap utuh.
Kita semua bercakap.
Kita bergosip.
Gosip itu maklumat.
Ia membina ikatan.
Terutamanya bagi kami yang disekat daripada dunia luar.
Tapi saya dah tak mampu menyimpan maklumat terbesar saya.
Identiti saya.
Oleh itu, patik menjunjung kasih ke hadrat tuanku
kerana memaksa patik mendedahkan diri dengan strategi tuanku yang licik.
Jika tuanku beri perkenan,
patik akan menulis dengan lebih berhati-hati.
Patik insaf
dan patik merayu.
Dia nampak menyesal.
Tapi kita akan memantaunya agar dia kekal begini.
Lagipun, takkah bosan hidup kita kalau tiada gosip?
Biar betul?
Varley! Bebaskan kumbang!
Kamu tak cakap pun ada kupu-kupu.
Saya dah kata, kumbang.
Kamu...
pandai betul.
Saya tahu.
Mari kita menari.
Kamu "enggan membiarkan penipuan berterusan"?
Lady Danbury.
Warta terakhir kamu.
Tuanku hampir betul kerana menyangka
Whistledown anak Bridgerton yang cuba melindungi keluarganya.
Tapi saya rapat dengan mereka dan tahu mereka bukan Whistledown.
Namun, ada seorang saja yang sayang mereka lebih daripada saya.
Puan tahu saya orangnya.
Saya memang dah syak.
Bukan kamu saja di sini yang pandai simpan rahsia.
Saya tak sabar untuk membaca keluaran seterusnya.
- Kamu mengagumkan. - Saya berjaya kerana sokongan ibu.
Juga perkenan ratu.
Ya, dan dengannya, kita boleh beritahu peguam tempoh hari
yang harta ibu hasil kerja saya.
Dia terpaksa terima.
Sekarang, kita perlu baiki diri.
Oh, anakku.
Selamat malam.
Terima kasih atas surat itu.
Itu kali pertama saya lihat ibu terkejut besar.
Tapi pada masa yang sama, kagum.
Saya rasa dia bangga dengan awak.
Saya tak sebut sesuatu dalam surat itu.
Yakni untuk setuju kalau awak mahu kita berpisah.
Saya tak mahu awak atau keluarga awak terjejas
ekoran pendedahan tadi.
Tapi ratu dah terima rayuan awak.
Buat masa sekarang.
Jadi, orang lain terpaksa juga.
Tapi ramai orang belum memaafkan Whistledown.
Masa depan kita mungkin tak bahagia.
Pen, sejak saya tahu yang awak Whistledown,
saya berusaha memisahkan awak daripada dia.
Tapi tempoh hari, saya baca semula semua surat awak kepada saya.
Surat yang saya tertunggu-tunggu, dan ketika itu, saya tersedar...
awak memang dia.
Cara penulisan awak dan Whistledown sama.
Awak dan dia takkan dapat dipisahkan.
Selepas melihat awak bercakap tadi...
Janganlah berubah,
kerana pengakuan awak tadi amat mengagumkan.
Mungkin sebenarnya, saya...
Saya cemburukan awak,
kejayaan awak,
keberanian awak,
dan sekarang saya tak sangka
wanita seberani ini mencintai saya.
Alangkah bertuahnya saya beristerikan awak
dan dapat menikmati tempias sinar yang awak bawa.
Jika hidup saya ditakdirkan hanya untuk mencintai wanita sehebat awak...
maka sesungguhnya hidup saya dah sempurna.
Saya cintakan awak.
Awak sangat baik, En. Bridgerton.
Saya cintakan awak.
Sekarang,
tolonglah terima pelawaan saya
untuk menari bersama saya, Pn. Bridgerton?
Mereka nampak gembira.
Ya, betul.
Kakak gembira tak?
Kakak sangat gembira kerana kakak baru dapat satu idea menarik.
Ia permintaan sebenarnya.
Permintaan apa?
Boleh kakak ikut kamu ke Scotland?
Ibu tentu mahu kakak tengokkan kamu.
Tapi sebenarnya, kakak cuma mahu hidup di luar dunia kita yang sempit ini.
Merasai pengalaman baru.
Untuk mengubah dunia, kakak perlu melihatnya.
Kakak takkan ganggu kamu.
Boleh tak?
Asalkan kakak tinggal di ruang mahligai kakak.
Kita akan tinggal di mahligai?
"Kita"?
Kak Eloise nak ikut kita.
- Kalau ia tak menyusahkan. - Tiada masalah.
Malah, itu berita baik.
Sepupu saya pun dah sampai untuk lengkapkan kumpulan kita.
Jadi, saya ingin memperkenalkan...
Michaela Stirling.
Saya nak ingatkan kalian, jangan percaya cakap John tentang saya.
Hakikatnya lebih teruk.
Awak siapa?
Saya...
Francesca Bridgerton. Kilmartin.
Sekarang, nama saya Kilmartin.
Selamat berkenalan.
Wahai pembaca yang dikasihi.
Tiba-tiba saja, lidah saya kelu tak terkata.
Keengganan saya untuk bersuara
bukan untuk cuba melindungi mana-mana hubungan sulit.
Walaupun desas-desusnya sudah sampai ke telinga saya.
Saya mendiamkan diri kerana diusung rasa bahagia.
Kepada mereka yang rasa
mereka telah disakiti oleh penulis ini,
saya memohon maaf sepenuh hati.
Saya doakan yang terbaik untuk anda.
Abang akan rindu kamu.
Tahun depan saya baliklah.
Ibu pun tentu paksa saya hadiri Majlis Bertopengnya.
Betul juga.
Abang juga akan hadir
sambil menyamar dan mengelak daripada diburu anak gadis.
Kita akan menyamar sama-sama.
Sekarang, marilah kita melakar masa hadapan,
walau apa pun yang menanti.
Penulis ini sedia maklum bahawasanya masa hadapan sukar diduga.
Namun, dengan setiap penutup cerita,
kisah ini pasti akan berkembang dengan lebih meluas dan mendalam.
Alangkah luar biasanya pengembaraan yang kita lalui bersama.
Maka, dengan hati yang amat berat,
saya akhiri ayat terakhir yang amat pendek ini
sebagai Lady Whistledown.
Selamat tinggal.
- Siapa yang paling comel? - Ya.
Kamulah.
Comelnya kamu.
Ya, kamu comel. Mari sini.
Kakak masih tak percaya kamu yang dapat anak lelaki
yang bakal jadi pewaris.
Comelnya Lord Featherington yang baru ini.
Salin tak tumpah ayahnya.
Ayah kamu suka mengusik dengan kata-kata dan senyuman manisnya.
Senyuman saya manis, ya?
Saya suka dapat anak perempuan.
Ibu pasti mereka pandai cari jodoh kelak.
Saya yakin Philomena akan jadi penulis hebat
sampai tak rasa perlu berkahwin.
Nampaknya bakat itu memang diwarisi.
Buku pak cik tentu tak siap kalau Mak Cik Penelope tak bantu.
BERKELANA BERSENDIRIAN
Saya tak sangka ia sebagus ini.
- Bolehkah budak bawah umur baca? - Bolehlah.
Ia dah keluar.
Saya bawa untuk semua orang.
- Terima kasih. - Biar ibu dukung.
Dengan pengunduran identiti samaran saya,
izinkanlah saya memperkenalkan diri saya.
Bekas gadis terpinggir,
penulis warta,
pemerhati,
srikandi kalam.
Wanita biasa, namun kadangkala, istimewa.
Saya berharap, anda akan terus setia membaca warta saya
tatkala kita memulakan pengembaraan kita yang seterusnya.
Yang benar,
Penelope Bridgerton.
Terjemahan sari kata oleh Noorsalwati